b'\n_START_ARTICLE_\nIrkutskas\n_START_SECTION_\nGamta\n_START_PARAGRAPH_\nMiestas yra 66 km \xc4\xaf pietvakarius nuo Baikalo. Klimatas \xc5\xbeemyninis, apie 400 mm krituli\xc5\xb3 per metus. Vidutin\xc4\x97 sausio temperat\xc5\xabra -15 \xc2\xb0C, liepos 19 \xc2\xb0C. Miest\xc4\x85 neretai sukre\xc4\x8dia \xc5\xbeem\xc4\x97s dreb\xc4\x97jimai (ma\xc5\xbedaug kas 13-14 met\xc5\xb3).\n_START_SECTION_\nIstorija\n_START_PARAGRAPH_\nRusams pasiekus Angaros krantus \xc5\xa1iose vietose daugiausia gyveno buriatai, taip pat gyveno evenkai. 1652 m. prie Irkuto \xc5\xbeio\xc4\x8di\xc5\xb3 Ivanas ochabovas \xc4\xafk\xc5\xabr\xc4\x97 \xc5\xbeiemojimo gyvenviet\xc4\x99, 1661 m. \xc4\xafkurtas \xd0\x98\xd1\x80\xd0\xba\xd1\x83\xd1\x82\xd1\x81\xd0\xba\xd0\xb8\xd0\xb9 (arba \xd0\xaf\xd0\xbd\xd0\xb4\xd0\xb0\xd1\x88\xd0\xb5\xd0\xb2\xd1\x81\xd0\xba\xd0\xb8\xd0\xb9) ostrogas. 1669 m. pastatytos dvi medin\xc4\x97s tvirtov\xc4\x97s. 1672 m. Spaso cerkv\xc4\x97. 1686 m. Irkutskas gavo miesto status\xc4\x85._NEWLINE_Miesto tvirtovi\xc5\xb3 ilgis vir\xc5\xa1ijo 2 km (ma\xc5\xbedaug kaip tuometinis Tobolskas, Tiumen\xc4\x97s, Jakutskas). 1698 m. i\xc5\xa1 \xc4\x8dia i\xc5\xa1vyko pirmasis prekybinis karavanas \xc4\xaf Kinij\xc4\x85. 1727 m. \xc4\xafkurta parapija. 1672 m. kairiajame Angaros krante \xc4\xafsteigtas vyr\xc5\xb3 vienuolynas. Iki XVIII a. \xc4\x8dia pastatyta beveik 10 barokini\xc5\xb3 cerkvi\xc5\xb3. Jis tapo prekybos ir diplomatijos su pietry\xc4\x8di\xc5\xb3 Azija centru, per j\xc4\xaf \xc4\x97jo keliai toliau \xc4\xaf Sibir\xc4\x85, link Lenos. XIX a. spar\xc4\x8diai vyst\xc4\x97si d\xc4\x97l aukso kasykl\xc5\xb3. 1879 m. nukent\xc4\x97jo nuo gaisro, 1898 m. nutiestas gele\xc5\xbeinkelis. II pasaulinio karo metu \xc4\x8dia perkeltos pramon\xc4\x97s \xc4\xafmon\xc4\x97s i\xc5\xa1 europin\xc4\x97s TSRS dalies.\n_START_SECTION_\nArchitekt\xc5\xabra ir kult\xc5\xabra\n_START_PARAGRAPH_\nMieste yra technikos universitetas, medicinos ir ekonomikos akademijos, \xc5\xbeem\xc4\x97s \xc5\xabkio, pedagogikos institutai, karin\xc4\x97s aviacijos mokykla, Sibiro mokslini\xc5\xb3 tyrim\xc5\xb3 centras. Veikia filharmonija, 4 teatrai, cirkas, planetarijus, kra\xc5\xa1totyros ir meno muziejai._NEWLINE_Nuo XVIII a. Irkutskas buvo tremties vieta, \xc4\x8dia v\xc4\x97liau buvo tremiami ir dekabristai.'